2. fundurÁrið 2010 , 13. september kl. 16:00 kom skipulagsnefnd saman til 2. fundar í Ráðhúsinu á Svalbarðseyri . Mættir voru : Anna Fr. Blöndal , Stefán Sveinbjörnsson , Sandra Einarsdóttir og Jón Hrói Finnsson , sveitarstjóri . Fundargerð ritar Sandra Einarsdóttir . Anna Fr. Blöndal , formaður , setti fund og bauð fundarmenn velkomna . 1 . Gámasvæði við Ráðhúsið . Stefán Sveinbjörnsson vék af fundi undir þessum lið . Skipulagsnefnd leggur til við sveitarstjórn að grenndarkynna nýjan gámaramp á planinu austan við ráðhúsið með tilvísan til 7. mgr. 43. gr. skipulags og byggingarlaga nr. 73 / 1997 . Grenndarkynning verði haldin fyrir eigendur allra fasteigna frá Sigtúnum í norðri að Hamraborg og iðnaðarhúsnæði Marínar ehf. í suðri og Svalbarði í austri og strandlengjunni í vestri . 2 . Erindi frá Veigastöðum ehf . Tekið jákvætt í að haldið verði áfram með gerð þróunaráætlunar Kotabyggðar . Óskað eftir mótuðum hugmyndum um útfærslu breytinga frá landeiganda . Einnig óskað eftir niðurstöðu fundar landeiganda og lóðarhafa , með vísan til minnisblaðs fundar fulltrúa sveitarstjórnar með fulltrúum landeiganda Kotabyggðar þann 22. mars 2010 . 3 . Göngu - og reiðleiðirTekið á dagskrá með samþykki allra fundarmanna . Rætt um þörf á göngu - og reiðleiðum í sveitarfélaginu . Jóni Hróa falið að skoða stöðu mála varðandi gönguleið í gegnum Vaðlareitinn ásamt því að afla upplýsinga hjá Vegagerðinni um mögulega aðkomu að gerð stíga . Fleira ekki fært til bókar . Fundi slitið kl. 18:30 .